Suchinthana/si-wikipedia huggingface dataset:
සීඑන්බීසී අවාස්

සීඑන්බීසී අවාස් යනු ඉන්දියාවට අයත් හින්දි ව්‍යාපාරික ප්‍රවෘත්ති නාලිකාවකි. නාලිකාවේ හිමිකාරීත්වය සීඑන්බීසී  සහ TV18 සමාගම් සතු වෙයි.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
Official website
CNBC Awaaz coverage of U.S. economy

ඉන්දියාවේ රූපවාහිනී නාලිකා
ටීඑන්එල්

ටීඑන්එල් යනු ශ්‍රී ලංකාවේ ඇනලොග් තාක්ෂණයෙන් මුදා හරින, සිංහල භාෂාවෙන් සිය විකාශන කටයුතු සිදු කරන, රූපවාහිනී නාලිකාවකි. මෙම නාලිකාවේ සහෝදර ගුවන් විදුලි නාලිකාව වන්නේ ටීඑන්එල් රේඩියෝ වෙයි. ටීඑන්එල් නාලිකාවේ හිමිකාරීත්වය Telshan Networks (Pvt) Ltd සමාගම සතුවන අතර, නාලිකාවේ වර්ථමාන සභාපතිවරයා වන්නේ ෂාන් වික්‍රමසිංහ මහතායි. ඔහු ශ්‍රී ලංකා පාර්ලිමේන්තුවේ අග්‍රාමාත්‍යවරයා  වන, රනිල් වික්‍රමසිංහ මහතාගේ සහෝදරයායි.

ටීඑන්එල් නාලිකාව, ශ්‍රී ලංකාවේ සැටලයිට් රූපවාහිනී සේවා සපයන්නෙකු වන ඩයලොග් ටීවී හී චැනල් අංක 66 යටතේද නැරඹිය හැකිය.

ආවරණ කලාප

බදුල්ල, 

කොළඹ, 

මහනුවර, 

කුරුණෑගල, 

මාතලේ, 

මාතර, 

නුවරඑළිය 

සහ රත්නපුර

නාලිකාව සතුව සම්ප්‍රේෂණ පොලවල් හයකි. ඒවා, බම්බලපිටිය, පිලියන්දල, හන්තාන, පොල්ගහවෙල, කරගහතැන්න, ගොංගල පිහිටුවා තිබෙයි.

මිට අමතරව ටීඑන්එල් නාලිකාව දුරකතන යෙදවුමක්ද නිර්මානය කර තිබෙ

භාරත නදීෂාන් විසින් එහි නිර්මාණාත්මක කටයුතු සහ සංවර්ධන කටයුතු කිරීමට දායකත්වය දක්වා ඇත.

දුරකතන යෙදවුම සදහා පිවිසෙන්න

ටී එන් එල් රුපවාහිනි

ටී එන් එල් ගුවන්විදුලිය
වෙට්ට්‍රි ටීවී

වෙට්ට්‍රි ටීවී යනු ශ්‍රී ලංකාවේ දමිල භාෂාවෙන් විකාශනය කෙරෙන රූපවාහිනී නාලිකාවකි. මෙම නාලිකාවේ සහෝදර සිංහල නාලිකාව වන්නේ සියත ටීවී වේ.

ඉතිහාසය
නාලිකාව 2009 සැප්තැම්බර් 17 වන දින සිය විකාශන කටයුතු අරඹන ලදී.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

ශ්‍රී ලංකාවේ රූපවාහිනී නාලිකා
ප්‍රයිම් ටීවී

ප්‍රයිම් ටීවී යනු ශ්‍රී ලංකාවේ විකාශන කටයුතු සිදු කළ ඉංග්‍රීසි රූපවාහිනී නාලිකාවකි. මෙම නාලිකාවේ හිමිකාරීත්වය ශ්‍රී ලංකා රජය සතු වන අතර, එහි මූලික මෙහෙයුම් කටයුතු සිදු කරනු ලබන්නේ Independent Television Network Limited විසිනි.
 

2011 වසරේ දී CSN මගින් ප්‍රයිම් නාලිකාවේ සංඛ්‍යාත පවරා ගැනීම නිසා, Prime NEWS ද ඇතුළුව ප්‍රයිම් නාලිකාවේ සියලු වැඩසටහන් සහෝදර නාලිකාවක් වන වසන්තම් ටීවී වෙතට ගෙනයන ලදී. ප්‍රයිම් නාලිකාවේ වැඩසටහන් ඉංග්‍රීසි භාෂාවෙන් විකාශනය කෙරිණි.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර
සියත ටීවී

සියත ටීවී යනු ශ්‍රී ලංකාව තුල ඇනලොග් තාක්ෂණයෙන් මුදා හරින, සිංහල භාෂාවෙන් විකාශන කටයුතු සිදු කරන්නා වූ රූපවාහිනී නාලිකාවකි. නාලිකාවේ හිමිකාරීත්වය Voice of Asia Network පුද්ගලික සමාගම සතු වෙයි. නාලිකාව සතු සහෝදර දෙමළ රූපවාහිනී නාලිකාව වෙට්ට්‍රි ටීවී වන අතර, එහි සහෝදර ගුවන් විදුලි මාධ්‍යයන් වන්නේ සියත එෆ්එම්, රියල් රේඩියෝ සහ වෙට්ට්‍රි එෆ්එම් වේ.

පසුබිම
සිය සහෝදර දෙමළ රූපවාහිනී නාලිකාව වූ වෙට්ට්‍රි ටීවී නාලිකාවට සමගාමීව, සියත ටීවී නාලිකාවද සිය විකාශන කටයුතු, 2009 සැප්තැම්බර් 17 දින ආරම්භ කරන ලදී.

නාලිකාව අයත් වන Voice of Asia ජාලයෙහි හිමිකරුවන් වන්නේ රොෂාන්ත කාරියප්පෙරුම මහතා සහ ඔහුගේ සහෝදරයා වන ශ්‍රී ලංකා විදුලි සංදේශ නියාමන කොමිෂන් සභාවේ (TRC) හිටපු අධ්‍යක්ෂක ජනරාල්වරයා වූ, ප්‍රියන්ත කාරියප්පෙරුම මහතාටයි .

ප්‍රහාරයන්
2010 ජුලි 30 වැනි දින අළුයම් කාලයේදී, ආයුධ සන්නද්ධව පැමිණි නාදුනන පුද්ගලයින් 12 දෙනෙකු සියත ටීවී නාලිකාවට සහ ගුවන් විදුලි පොල වෙත, ගිනි අවුලන බෝම්බ ප්‍රහාරයක් එල්ල කර, එහි සේවය කල කාර්ය මණ්ඩලයේ දෙදෙනෙකුටද තුවාල සිදු කොට පලා යන ලදී.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

භාහිර සබැදි
 Official Site
 Blog dedicated to TV and Radio related events in Sri Lanka

ශ්‍රී ලංකාවේ රූපවාහිනී නාලිකා
ශක්ති ටීවී

ශක්ති ටීවී යනු ශ්‍රී ලංකාවේ ආරම්භ කරන ලද මුල්ම, දෙමළ භාෂාව ප්‍රධාන කොට ගත් රූපවාහිනී නාලිකාව වේ. එය Maharaja Broadcasting Corporation හී සාමාජිකයෙකු වන අතර, නාලිකාවේ හිමිකාරීත්වය MTV Channel පුද්ගලික සමාගම සතු වෙයි. 

ශ්‍රී ලංකාවේ යාපනය අර්ධද්වීපයට සහ ඊසාන දිග බොහොමයක් ප්‍රදේශ වලට දර්ශනය වන එකම පුද්ගලික රූපවාහිනී නාලිකාව වන්නේද මෙම නාලිකාවයි. නාලිකාව විසින් ප්‍රවෘත්ති, ක්‍රීඩා වැඩසටහන්, ළමා වැඩසටහන් සහ විවිධ වින්දනාත්මක වැඩසටහන් ආදිය නිශ්පාදනය කොට විකාශනය කරනු ලබයි.

මූලාශ්‍ර
 

ශ්‍රී ලංකාවේ රූපවාහිනී නාලිකා
වසන්තම් ටීවී

වසන්තම් ටීවී  යනු ශ්‍රී ලංකාවේ විකාශන කටයුතු සිදුකරන, දෙමළ රූපවාහිනී නාලිකාවකි. ශ්‍රී ලංකා රජයට අයත් මෙම නාලිකාවේ මෙහෙයුම් කටයුතු සිදු කරනු ලබන්නේ, Independent Television Network (ITN Ltd) ආයතනයයි. නාලිකාවේ විකාශන කටයුතු 2009 ජුනි 25 වන දින සිට ආරම්භ කරන ලදී.

සංඛ්‍යාත සහ ආවරණ සරිය

ශ්‍රී ලංකාවේ බස්නාහිර පළාත තුල VHF චැනල් අංක 9 යටතේ සහ 2010 ජනවාරි 6 දිනයෙන් පසුව උතුර සහ නැගෙනහිර පළාත් සඳහා, UHF චැනල් අංක 25 යටතේ, නාලිකාව විසිරුවා හරියි. මීට අමතරව වසන්තම් ටීවී නාලිකාව, අන්තර්ජාලය හරහාද සජීවීව නැරඹිය හැකිය.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

ශ්‍රී ලංකාවේ රූපවාහිනී නාලිකා
හිරු ටීවී

හිරු TV යනු ශ්‍රී ලංකාව තුල සිංහල භාෂාවෙන් සිය විකාශන කටයුතු සිදු කරන, රූපවාහිනී නාලිකාවකි. නාලිකාවේ හිමිකාරීත්වය ඒෂියා බ්‍රෝඩ්කාස්ටිං කෝපරේෂන් (Asia Broadcasting Corporation) සතු වන අතර, එහි වර්ථමාන සභාපතිවරයා වන්නේ Rayynor Silva මහතායී.

හිරු ටීවී නාලිකාව, ශ්‍රී ලංකාවේ පළමුව ඩිජිටල් තාක්ෂණයෙන් මුදා හැරි රූපවාහිනී නාලිකාවද වෙයි.

TV Show

Upcoming 

 ක්ලිෆර්ඩ් විශාල රතු බල්ලා (2019) (Clifford the Big Red Dog (2019)

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

ශ්‍රී ලංකාවේ රූපවාහිනී නාලිකා
ක්‍රිපූ 99


ක්‍රිපූ 99 යනු, පූර්ව-ජූලියානු රෝමානු දින දසුනෙහි වසරකි. එකල එය හැඳින්වුනේ, අන්ටෝනියුස්ගේ සහ අල්බිනුස්ගේ රාජ්‍යතාන්ත්‍රික වසර (හෝ, එතරම් ප්‍රචලිත නොවන අයුරින්, අබ් ඌර්බෙ කෝන්ඩිටා 655 වසර) ලෙසිනි. මෙම වසර සඳහා ක්‍රිපූ 99 යන නාමය භාවිත වීම ඇරඹුනේ මුල්  මධ්‍යතන යුගයේදී, වසර නම් කිරීම සඳහා යුරෝපයේ ප්‍රචලිත භාවයට පත් ක්‍රමය ලෙසින් ක්‍රිස්තු වර්ෂ දින දසුන් යුගය ඇරඹීම හා සමගය.

සිද්ධි
 ස්ථානය අනුව 

 රෝමානු ජනරජය 
 කොන්සල්වරු: අවුලුස් පොස්ටුමිනුස් අල්බිනුස් සහ මාර්කුස් අන්ටෝනියුස් කථිකයා.

උපත්
 ලුක්‍රිටියුස්, ලතින් දර්ශනවේදියා සහ කවියා (d. c.ක්‍රිපූ 55 )

මරණ
 ගායියුස් මේමියුස් රෝමානු දේශපාලනඥයා සතුරකු විසින් මරා දැමිණි.
 ගායියුස් සර්විලියුස් ග්ලෝසියා,  ගායියුස් මේමියුස්ගේ ඝාතකයා (සිය දිවි නසා ගැනුම)

ආශ්‍රිත

 
ග්‍රෙගරි දිනදසුනේ අවුරුදු
පූර්ව-ජූලියානු රෝමානු දින දසුනෙහි අවුරුදු
ක්‍රිපූ 98


ක්‍රිපූ 98 යනු, පූර්ව-ජූලියානු රෝමානු දින දසුනේ වසරකි. එකල එය හැඳින්වුනේ, නේපොස්ගේ සහ ඩිඩියස්ගේ රාජ්‍යතාන්ත්‍රික වසර (හෝ, එතරම් ප්‍රචලිත නොවන අයුරින්, අබ් ඌර්බෙ කෝන්ඩිටා 656 වසර) ලෙසිනි. මෙම වසර සඳහා ක්‍රිපූ 98 යන නාමය භාවිත වීම ඇරඹුනේ මුල්  මධ්‍යතන යුගයේදී, වසර නම් කිරීම සඳහා යුරෝපයේ ප්‍රචලිත භාවයට පත් ක්‍රමය ලෙසින් ක්‍රිස්තු වර්ෂ දින දසුන් යුගය ඇරඹීම හා සමගය.

සිද්ධි 
 ස්ථානය අනුව 

 රෝමානු ජනරජය 
 කොන්සල්වරු: කුවින්ටුස් සසිලියුස් මෙටෙලුස් නේපොස් සහ  ටීටුස් ඩිඩියස්
 මිනිස් බිලිදීම තහනම් කරන විසර්ජන පණතක් සෙනෙට් මන්ත්‍රී මණ්ඩලය විසින් සම්මත කෙරිණි.
 සර්වග්‍රාහී පණත් කෙටුම්පත් තහනම් කරමින්  සෙනෙට් මන්ත්‍රී මණ්ඩලය විසින් ලෙක්ස් චෙචීලියා ඩීඩියා සම්මත කෙරිණි.

උපත් 
 නිජිඩියස් ෆිගුලුස්, රෝමානු දර්ශනවේදියා (වියහැකි දිනය) (ම. ක්‍රිපූ 45)
 කිකරෝගේ  පළමු බිරිඳ ටෙරෙන්ෂියා (ම. ක්‍රිව  4).

මරණ 
 ජපානයේ කයිකා අධිරාජයා (වියහැකි දිනය)

ආශ්‍රිත 

 
ග්‍රෙගරි දිනදසුනේ අවුරුදු
ටීවී දෙරණ

ටීවී දෙරණ යනු  ශ්‍රී ලංකාවේ සිංහල භාෂාවෙන් විකාශන කටයුතු සිදු කරන වින්දනාත්මක රූපවාහිනී නාලිකාවකි. 2005 ඔක්තෝම්බර් 11 වන දින ඇරඹි මෙම නාලිකාවේ හිමිකාරීත්වය, Power House Ltd සමාගම සතු වෙයි. නාලිකාවේ ප්‍රධාන සම්ප්‍රේෂණ කුළුණ කොළඹ පිහිටුවා තිබෙන අතර, නුවරඑළිය, දෙණියාය, ගම්මාඩුව, මහනුවර සහ කළුතර යන ප්‍රදේශ වල ස්ථාපනය කොට තිබෙන අනෙකුත් සම්ප්‍රේෂණ උපපොළවල් හරහා, සිය විකාශනයන් දිවයින පුරා විසිරුවා හරියි.

වැඩසටහන්
ටීවී දෙරණ නාලිකාව, දිනකට පැය 17 ක පමණ කාලයක් (පැය 0600-2300 අතර) තුල ටෙලි නාට්‍ය, රියලටි වැඩසටහන්, ලමා වැඩසටහන්, සංගීත සහ අනෙකුත් විවිධ වැඩසටහන් විකාශනය කරනු ලබයි.

අද දෙරණ
අද දෙරණ යනු ටීවී දෙරණ නාලිකාව විසින් ඉදිරිපත් කරනු ලබන ප්‍රවෘත්ති සේවාව හඳුන්වනු ලබන නාමයයි. වර්ථමානයේදී අද දෙරණ පුවත් සේවාව ඉංග්‍රීසි, සිංහල සහ දෙමළ යන භාෂා ත්‍රිත්වයෙන්ම ක්‍රියාත්මක වෙයි. Alexa Internet වර්ගීකරණය අනූව අද දෙරණ පුවත් වෙබ් අඩවිය ශ්‍රී ලංකාවේ ප්‍රමුඛ අවධානයක් සහිත ප්‍රවෘත්ති වෙබ් අඩවියකි.

2007 වසරේ අග භාගයේදී, ඩයලොග් ටෙලිකොම් සමග සම්බන්ධ වූ අද දෙරණ පුවත් සේවාව, සිය ඩයලොග් ජංගම දුරකථන ප්‍රේක්ෂකයින් වෙනුවෙන්, පුවත් කෙටි පණිවිඩ සේවාවක් අරඹන ලදී.

අද දෙරණ 24x7
2014 වර්ෂයේදී දෙරණ නාලිකාව විසින් අද දෙරණ 24x7 නමින් මෙරට ප්‍රථම 24 පැය පුරාම විකාශය වන ප්‍රවෘත්ති නාලිකාවක් ආරම්භ කරන ලදී.

තරඟ සහ රියැලිටි වැඩසටහන්

ශ්‍රී ලංකා රූ රැජින
ලෝක රූ රැජින තරඟය නියෝජනය කිරීම සඳහා සුදුසුකම් ලබන ශ්‍රී ලංකා යුවතිය තෝරා ගන්නා, ශ්‍රී ලංකා රූ රැජින (Miss Sri Lanka) තරඟයට, 2007 වසරේ පටන් ටීවී දෙරණ නාලිකාව අනුග්‍රහය සපයයි.

දෙරණ ඩ්‍රීම් ස්ටාර්
2009 වසරේ සිට දෙරණ ඩ්‍රීම් ස්ටාර්'' නමින් ගායන හැකියාව සහිත තාරකාවක් තෝරන රියැලිටි වැඩසටහනක්, ටීවී දෙරණ නාලිකාව ආරම්භ කරන ලදී. 

දෙරණ ඩ්‍රීම් ස්ටාර් එක් එක් වාරයන්හී ජයග්‍රාහකයින්.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

භාහිර සබැදි
 Official Website
 Ada Derana

ශ්‍රී ලංකාවේ රූපවාහිනී නාලිකා
බෞද්ධයා (රූපවාහිනී නාලිකාව)

බෞද්ධයා නාලිකාව (The Buddhist)  ශ්‍රී ලංකාවේ ප්‍රථම බෞද්ධාගමික රූපවාහිනී නාලිකාව නාලිකාව වේ. නාලිකාවේ ප්‍රධාන මැදිරි කොළඹ, ශ්‍රී සම්බෝධි විහාරයේ ස්ථාපනය කොට තිබෙ. නාලිකාවේ විකාශන කටයුතු, 2007 ජුනි 29 වන දිනදී  අස්ගිරිය පාර්ශවයේ මහ නායක හිමි ඇතුළු, ශ්‍රී ලංකා ජනපති මහින්ද රාජපක්ෂ සහ හිටපු අගවිනිසුරු සරත් එන්. සිල්වා ආදීන්ගේ  සහභාගීත්වය සහිතව, ආරම්භ කරන ලදී.

බෞද්ධයා නාලිකාවේ වැඩසටහන්, ඉංග්‍රීසි, සිංහල සහ දෙමළ යන භාෂා ත්‍රිත්වයෙන්ම විකාශනය කෙරේ. ශ්‍රී ලංකාවේ සැටලයිට් සේවා සපයන්නෙකු වන ඩයලොග් ටීවී හී චැනල් අංක 68 යටතේ මෙම නාලිකාව නැරඹිය හැකියි.
.

බෞද්ධයා ගුවන් විදුලිය
බෞද්ධයා ගුවන් විදුලිය FM 101.3, FM 101.5 මෙගාහර්ට්ස් සංඛ්‍යාත ඔස්සේ විසිරුවා හරියි.

ස්ථාපනය කිරීම
ඩයලොග් ටීවී හී හිටපු ප්‍රධාන විධායක නිලධාරියෙකු (CEO) වූ Muhunthan Canagey මහතාගේ පරිත්‍යාග සහිතව නාලිකාව ස්ථාපනය කරන ලදී.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

බාහිර සබැදි
The Buddhist Official website

මූලාශ්‍ර

ශ්‍රී ලංකාවේ රූපවාහිනී නාලිකා
TV 1

TV One යනු ශ්‍රී ලංකාව තුල සිංහල සහ ඉංග්‍රීසි භාෂාවලින් විකාශන කටයුතු සිදුකරන රුපවාහිනි නාලිකාවකි. එය තරුණ පරපුර ඉලක්ක කරගනිමින් සිය වැඩසටහන් විකාශය කරනු ලබයි. නාලිකාවේ හිමිකාරීත්වය MTV Channel පුද්ගලික සමාගම සතු වන අතර, එම සමාගම කැපිටල් මහරාජා කොටසකි.

1992 වර්ෂයේදී එම්ටීවී නිව්ස්විෂන් (MTV Newsvision) යන නාමයෙන් ආරම්භ කල මෙම නාලිකාව, ශ්‍රී ලංකාවේ පුද්ගලික අංශයට අයත් ප්‍රථම රූපවාහිනී නාලිකාවද වෙයි. 

1998 ජුනි මසදී, මෙහි සහෝදර රූපවාහිනී නාලිකාව වූ එම්ටීවී (MTV) නාලිකාවේ නම, සිරස ටීවී නමින් කොට, එම්ටීවී නිව්ස්විෂන්, එනම් මෙම නාලිකාවේ නම එම්ටීවී (MTV) ලෙස වෙනස් කරන ලදී. නමුත් පසුව එම්ටීවී යන නාමය, චැනල් වන් එම්ටීවී (Channel One MTV) ලෙස නැවත වෙනස් කරන ලදී. 

නැවතත් 2012 ජනවාරී 26 දිනදී, නාලිකාවේ නම එම්ටීවී ස්පෝට්ස් (MTV Sports) ලෙස වෙනස් කොට විකාශන කටයුතු අරඹන ලදී. 2015 ජුලි මස MTV Sports යන නාමය නැවත MTV ලෙස වෙනස් කරන ලදුව 2016 ජනවාරි 21 දින එය TV 1 ලෙස නම් කරන ලදී.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

භාහිර සබැදි
 Official Website

ශ්‍රී ලංකාවේ රූපවාහිනී නාලිකා
ඒබීපී නිව්ස්

ඒබීපී නිව්ස් යනු ඉන්දියාවේ සිට ක්‍රියාත්මක වන රූපවාහිනී ප්‍රවෘත්ති නාලිකාවකි. නාලිකාවේ හිමිකාරීත්වය ABP සමූහය (ABP Group) සතු වේ. මුල් අවධියේදී මෙම නාලිකාව ස්ටාර් නිව්ස් (STAR News) ලෙස හැඳින්වූ අතර, එකල මෙහි හිමිකරුවන් වූවේ නිව්ස් කෝපරේෂන් (News Corporation) ආයතනයයි. එය ස්ටාර් ටීවී (STAR TV) සහ ෆොක්ස් ඉන්ටර්නැෂනල් චැනල්ස් (Fox International Channels) යන සමාගම්හී හවුල් ව්‍යාපාරයකි.

අතීතය
1998 පෙබරවාරියේදී ස්ටාර් නිව්ස් නමින් ඇරඹි මෙම නාලිකාව, එරට ප්‍රථම ද්විභාෂා (ඉංග්‍රීසි සහ හින්දි) ප්‍රවෘත්ති සේවයයි. 2003 වසර තෙක් මෙම නාලිකාව තුල, STAR විසින් නිෂ්පාදිත හින්දි වැඩසටහන් සහ එන්ඩීටීවී විසින් නිෂ්පාදිත ඉංග්‍රීසි වැඩසටහන් විකාශනය කල අතර, 2003 වසරේදී එන්ඩීටීවී (NDTV) සමග ඇතිකරගත් ගිවිසුම කල් ඉකුත් වීම නිසා, ස්ටාර් නිව්ස් නාලිකාව සම්පූර්ණ හින්දි පුවත් නාලිකාවක් බවට පත්විය. පසුව නාලිකාව පවත්වා ගැනීම වෙනුවෙන් STAR සහ ABP සමුහය එක්ව ආයෝජන සිදු කරන ලදී.

රූපට් මර්ඩොක් ගේ පාලනයට නතු සමාගම ඉන්දියානු පුවත් ව්‍යාපාරයෙන් වෙන්ව යාම නිසා, 2012 අප්‍රියෙල් 16 වැනි දින, ABP සමූහය ප්‍රකාශ කොට සිටියේ, ඔවුන්ට ඊට ඉඩදෙමින් ඔවුන්ගෙන් වෙන්වන බවයි. මෙම වෙන්වීමත් සමග, අට වසරක් මුළුල්ලේ 'Star' නාමය සමග තුබූ ABP සබඳතා අවසන් වූ අතර, වෙන්වීමෙන් පසුව, මෙම ප්‍රවෘත්ති නාලිකා මෙහෙයවනු ලැබූ Media Content and Communications (MCCS) ආයතනය, මෙම ප්‍රවෘත්ති නාලිකාවන්හී නාමයන් වෙනස් කරන බවට ප්‍රකාශ කරන ලදී. ඒ අනූව, හින්දි ප්‍රවෘත්ති නාලිකාව වූ ස්ටාර් නිව්ස් නාලිකාවේ නම ඒබීපී නිව්ස් ලෙසත් (ABP News), බෙංගාලි ප්‍රවෘත්ති නාලිකාව වූ ස්ටාර් ආනන්ද (Star Ananda) නාලිකාවේ නම ඒබීපී ආනන්ද ලෙසත් (ABP Ananda), මාරාති ප්‍රවෘත්ති නාලිකාව වූ ස්ටාර් මජ්හා (Star Majha) නාලිකාවේ නම ඒබීපී මජ්හා (ABP Majha) ලෙසත් වෙනස් කෙරුණි.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
 Official Website (English)
 Official Website (Hindi)
 Official Corporate Website (India)

ඉන්දියාවේ රූපවාහිනී නාලිකා
සියවස්

සියවසක් යනු, වසර සියයකි. සිංහල සහ අනෙකුත් බොහෝ භාෂා භාවිතයෙන් සියවස් නම් කෙරෙනුයේ ක්‍රමසූචක ලෙසිනි (නිද. "ක්‍රිව/පොයු 7 වන සියවස ").

ආශ්‍රිත 

 Age of Discovery
 Ancient history
 Before Christ
 Common Era
 Decade
 List of decades, centuries, and millennia
 Lustrum
 Middle Ages
 Millennium
 Modern era
 Saeculum
 Year

සටහන්

මූලාශ්‍ර 

100 (number)
Units of time
සියවස්
ඊටීවී

ඊටීවී යනු ශ්‍රී ලංකාවේ විකාශන කටයුතු සිදු කරන ඉංග්‍රීසි රූපවාහිනී නාලිකාවකි. නාලිකාවේ ප්‍රධාන මූලස්ථානය කොළඹ පිහිටුවා තිබෙයි.

අතීතය
East West Enterprises Ltdහී එවක සභාපතිවරයා වූ Nahil Wijesuriya මහතා විසින් 1994 දී ඊටීවී 1 (ETV 1) සහ 1995 දී ඊටීවී 2 (ETV 2) ලෙස, ශ්‍රී ලංකාවේ පැය 24 පුරාම විකාශය වන රූපවාහිනී නාලිකා දෙකක් ආරම්භ කරන ලදී. මුල් කාලීනව නාලිකාව තුල, නොමිලේ විසිරුවා හරිනු ලැබූ ජාත්‍යන්තර සැටලයිට් නාලිකාවක් වූ STAR TV හී වැඩසටහන් විකාශය කල අතර, නාලිකාවට අවශ්‍ය ආදායම් උපයා ගනු ලැබුවේ, දේශීය වෙළඳ ප්‍රචාරණ දැන්වීම් මගින් STAR TV හී සැටලයිට් දැන්වීම් ප්‍රතිස්ථාපනය කිරීමෙනි.

නමුත් පසුකාලීනව ඊටීවී නාලිකා ද්විත්වය එහි හිමිකරුවන් විසින්, EAP සමූහය වෙත අලෙවි කරන ලදී.

1997 වර්ෂයෙදී ඊටීවී 1 (ETV 1) නාලිකාවේ නම ස්වර්ණවාහිනී ලෙසත්, ඊටීවී 2 (ETV 2) නාලිකාවේ නම ඊටීවී (ETV) ලෙසත් වෙනස් කල අතර, එම වසරේම මැයි මසදී ඊටීවී නාලිකාව, EAP සමූහයට අයත් Vanguard Management Services පුද්ගලික සමාගම යටතේ සිය විකාශන කටයුතු ආරම්භ කරන ලදී.

වැඩසටහන්
මේ සමයේ පටන් නාලිකාව තුල  ද බෝල්ඩ් ඇන්ඩ් ද බියුට්ෆුල් (The Bold and the Beautiful),ගිල්මෝ ගල්ස් (Gilmore Girls), අමෙරිකන් අයිඩල් (American Idol) වැනි හොලිවුඩ් ටෙලි නාට්‍ය, ප්‍රහසන වැඩසටහන්, සහ රියැලිටි වැඩසටහන් විකාශනය අරඹන ලදී.

ශ්‍රී ලංකාවේ ප්‍රථම ඉලෙක්ට්‍රොනික ව්‍යාපාර පුවත් වැඩසටහන (electronic business news program) වූ, ලංකා බිස්නස් රිපෝට් (Lanka Business Report) (LBR) වැඩසටහන, මුලින්ම ඉදිරිපත් කලේ  මෙම නාලිකාවයි.

මීට අමතරව ඊටීවී නාලිකාව විසින් හෝම් ගෝමේට් (Home Gourmet), එල්බීඕ.ටීවී (LBO.tv), එල්බීආර්මනී (LBRMoney) වැනි දේශීය ඉංග්‍රීසි වැඩසටහන් නිෂ්පාදනය කරනු ලබයි.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

භාහිර සබැදි

මූලාශ්‍ර

ශ්‍රී ලංකාවේ රූපවාහිනී නාලිකා
ආර්ට් ටීවී

ආර්ට් ටීවී යනු ශ්‍රී ලංකාව තුල, පැය 24 පුරාම විකාශය වන පුද්ගලික අංශයට අයත් ඉංග්‍රීසි රූපවාහිනී නාලිකාවකි. නාලිකාවේ ප්‍රධාන මූලස්ථානය කොළඹ පිහිටුවා තිබෙන අතර, හිමිකාරීත්වය IWS Holdings පුද්ගලික සමාගම සතු වෙයි.

විකාශනයන්
1995 වර්ෂයේ පටන්, ආර්ට් ටීවී නාලිකාව තුල දිනකට පැය 15 ක් සීඑන්එන් රූපවාහිනී නාලිකාව විකාශනය කරන අතර, 2009 වසරේ පටන්, කාටූන් නෙට්වර්ක් රූපවාහිනී නාලිකාවේ පැයක ළමා කාටූන් වැඩසටහන්, ART Toons යන නමින් විකාශය කරයි. ආර්ට් ටීවී නාලිකාව 2009 වසරේදී කාටූන් නෙට්වර්ක් සමග එක්ව, පරිසරය පිළිබඳ ප්‍රජාව දැනුම්වත් කිරීමේ වැඩසටහනක් මහනුවරදී සංවිධානය කල අතර, එය ශ්‍රී ලංකාව තුලදී ජාත්‍යන්තර ළමා නාලිකාවක් විසින් සහයෝගය දක්වන ලද පලමු, ආයතනික සමාජ වගකීම CSR පිළිබඳ වැඩසටහනද විය.

ද ස්ටේට් ඔෆ් බිස්නස් (the State of Business), මෙම නාලිකාව විසින් ඉදිරිපත් කරනු ලබන ප්‍රධානතම හා දිනපතා විකාශය කරන ව්‍යාපාරික වැඩසටහනකි.  මීට අමතරව The Model Network, Sri Lanka and Ford Models සහ New York for the Ford Supermodel of Sri Lanka search වැනි වැඩසටහන්ද ඔවුන් විසින් මෙහෙයවනු ලබයි.

අතීතය
1995 වර්ෂයේදී මෙම නාලිකාවේ මෙහෙයුම්, ඩයිනවිෂන් බ්‍රෝඩ්කාස්ටින් කෝපරේෂන් (Dynavision Broadcasting Corporation) සමාගම විසින් ආරම්භ කල අතර, ශ්‍රී ලංකාවේ පලමු ත්‍රිමාණ (stereo) විදැහුම්පලද ඔවුහූ සතුවිය. 

පසුව 2003 වර්ෂයේ ජුලි මසදී සමාගමේ නම ආර්ට් ටෙලිවිෂන් බ්‍රෝඩ්කාස්ටින් කම්පණි (Art Television Broadcasting Company) ලෙස වෙනස් කරන ලදී.

මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

භාහිර සබැදි
Official Website
Official Facebook Page

ශ්‍රී ලංකාවේ රූපවාහිනී නාලිකා
සීඑන්එන් ඉන්ටර්නැෂනල් සවුත් ඒෂියා

සීඑන්එන් ඉන්ටර්නැෂනල් සවුත් ඒෂියා යනු සීඑන්එන් ඉන්ටර්නැෂනල් නාලිකාව විසින්, දකුණු ආසියාවේ රටවල් වෙනුවෙන් ඉදිරිපත් කරනු ලබන කේබල් රූපවාහිනී විකාශයකි. මෙම විකාශනයන් ඉන්දියාව, පාකිස්තානය, බංග්ලාදේශය, ශ්‍රී ලංකාව, නේපාලය සහ භූතානය යන රටවල් ඉලක්ක කොට ගෙන සිදු කරයි.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
 CNN now available in Urdu
ෆීනික්ස් ඉන්ෆොනිව්ස් චැනල්

ෆීනික්ස් ඉන්ෆොනිව්ස් චැනල් යනු හොංකොං දේශයට අයත්, පැය 24 පුරාම විකාශන කටයුතු සිදු කරන රූපවාහිනී ප්‍රවෘත්ති නාලිකාවකි. 2001 ජනවාරි මස 1 වැනි දිනදී ආරම්භ කල මෙම නාලිකාවේ හිමිකාරීත්වය, ෆීනික්ස් ටෙලිවිෂන් (Phoenix Television) සතු වෙයි.

සහෝදර නාලිකා
ෆීනික්ස් චයිනීස් චැනල් (Phoenix Chinese Channel)
ෆීනික්ස් චයිනීස් නිව්ස් ඇන්ඩ් එන්ටර්ටෙයින්මන්ට් චැනල් (Phoenix Chinese News and Entertainment Channel)
ෆීනික්ස් මූවීස් චැනල් (Phoenix Movies Channel)
ෆීනික්ස් හොංකොං චැනල් (Phoenix Hong Kong Channel)

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
  
 Official Site
එම්එන්සී නිව්ස්

එම්එන්සී නිව්ස් චැනල් යනු ඉන්දුනීසියාවට අයත් පැය 24 පුරාම විකාශන කටයුතු සිදු කරන රූපවාහිනී නාලිකාවකි. 2006 ජුනි මසදී ආරම්භ කල මෙම නාලිකාව තුල ප්‍රවෘත්ති වලට අමතරව වෙනත් විවිධ වැඩසටහන්ද විකාශය කෙරේ.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
MNC Website
I24නිව්ස්

i24නිව්ස් යනු ඊශ්‍රායෙලයේ ටෙල් අවිව් නුවර පදනම් කොට ගත්, පැය 24 පුරාම විකාශන කටයුතු සිදු කරන රූපවාහිනී ප්‍රවෘත්ති නාලිකාවකි. මෙම නාලිකාවේ විකාශය කරන වැඩසටහන් ඉංග්‍රීසි, ප්‍රංශ සහ අරාබි යන භාෂා ත්‍රිත්වයෙන් නිපදවයි.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
යකඩ යුගය

සාමාන්‍යයෙන් ලෝකඩ යුගයට පසුව පැමිණෙන යුගය වන  යකඩ යුගය ලක්ෂිත වනුයේ යකඩ ලෝහයේ ව්‍යාප්ත භාවිතය විසිනි.

යුගයෙහි මුල් කාල පරිච්ඡේදය නිරූපණය කරනුයේ,  යකඩ හෝ වානේ යන ද්‍රව්‍යයන්ගේ පුළුල් භාවිතයයි . කෘෂිකාර්මික ප්‍රගණයන්, ආගමික විශ්වාස සහ කලාත්මක ශෛලීයයන් යන දේවල්හී වෙනස්වීම්ද අඩංගු සමාජයේ අනෙකුත් වෙනස්කම් හා සමගින් මෙවැනි ද්‍රව්‍යයක ප්‍රතිග්‍රහණය සමපාත වී ඇත. පුරාවිද්‍යාත්මක පදයක් වශයෙන්, යකඩ යුගය යන්නෙන් අදහස් වන්නේ, කිසියම් ජන කොටසක ශිෂ්ටාචාරයක් හෝ සංස්කෘතියක් හෝ විසින්, ඔවුන්ගේ කැපුම් ආයුධ සහ යුද්ධායුධ සඳහ‍ා ද්‍රව්‍යයක් ලෙසින් යකඩ භාවිතා කිරීම වෙයි.

යකඩ
මධ්‍ය-ඇමරිකාව

මධ්‍ය-ඇමරිකාව යනු,  දළ වශයෙන් මධ්‍යම මෙක්සිකෝවෙහි සිට  බෙලීස්, ගෞතමාලාව, එල්  සැල්වදෝරය, හොන්ඩූරස්, නිකරගුවා, සහ  උතුරු දිග කොස්ටා රිකා දක්වා විහිදෙන, ඇමරිකාවන්හී ප්‍රදේශයක් සහ සංස්කෘතික භූමි ප්‍රදේශයක් වන අතර,  15 වන සහ 16 වන සියවස්හී,   ඇමරිකාවන්හී ස්පාඤ්ඤ ජනපදකරණයට පෙර  මෙම භූමිය තුල පූර්ව-කොළොම්බියානු ජන සමාජයන් කිහිපයක් සමෘද්ධියට පත්වී තිබිණි. පුරාතන ශිෂ්ටාචාරයන් ස්වාධීන ලෙසින් පැනනැගුණු ලොව පෙදෙස් හයෙන් මෙය එකක් වන අතර, වර්තමාන පේරු රටෙහි උතුරු දිග වෙරළෙහි නොර්ටෙ චිකෝ (කරාල්-සූපේ) පෙදෙසට පසුව ඇමරිකාවන්හී එවැනි දෙවන පෙදෙස වෙයි.

අධෝසටහන්
ෆොක්ස් ස්පෝර්ට්ස් නිව්ස් (ඕස්ට්‍රේලියා)

ෆොක්ස් ස්පෝර්ට්ස් නිව්ස් යනු ඕස්ට්‍රේලියාවට අයත්, කේබල් හා සැටලයිට් තාක්ෂණයන්ගෙන් මුදාහරින රූපවාහිනී ක්‍රීඩා ප්‍රවෘත්ති නාලිකාවකි. නාලිකාවේ හිමිකාරීත්වය ෆොක්ස් ස්පෝර්ට්ස් ප්‍රයිවට් ලිමිටඩ් සතු වන අතර, ෆොක්ස් ස්පෝර්ට්ස් නිව්ස් නාලිකාව, ෆොක්ස් ස්පෝර්ට්ස් (Fox Sports) නාලිකාවේ සහෝදර නාලිකාවද වෙයි .

ඉතිහාසය
ෆොක්ස් ස්පෝර්ට්ස් නිව්ස් නාලිකාව ආරම්භ කරන ලද්දේ 2006 ඔක්තෝම්බර් 1 වැනි දිනයි. මුල්ම කාලයේදී නාලිකාව තුල පැය 6 ක්, එක්සත් රාජධානියේ ස්කයි ස්පෝර්ට්ස් නිව්ස් නාලිකාව සජීවීව විකාශය කරන ලදී. 

2013 මාර්තු 5 වන දිනදී, ෆොක්ස් ස්පෝර්ට්ස් නව මූලස්ථානයක් නිව් සවුත් වේල්ස්, Artarmon හී විවෘත කරන ලදී. එදිනම ෆොක්ස් ස්පෝර්ට්ස් නිව්ස් නාලිකාවේ ලාංඡනයද වෙනස් කොට නව මුහුණුවරකින් හඳුන්වාදෙන ලදී.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර
සීඑන්එන් ඉන්ටර්නැෂනල්

සීඑන්එන් ඉන්ටර්නැෂනල් (CNNI) යනු ඉංග්‍රීසි භාෂාවෙන් ක්‍රියාත්මක වන, රූපවාහිනී ප්‍රවෘත්ති නාලිකාවකි. එහි හිමිකාරීත්වය ටයිම් වෝනර් හී කොටසක් වන ටර්නර් බ්‍රෝඩ්කාස්ටින් සිස්ටම් සතු වෙයි. ප්‍රවෘත්ති වලට අමතරව, ලොව කාලීන සිදුවීම්, දේශපාලනය, ක්‍රීඩා, මතවාද, ව්‍යාපාරික සහ වෙනත් විශේෂාංග වැඩසටහන් මෙම නාලිකාව විකාශනය කරනු ලබයි. සිය මව් ජාලය වන සීඑන්එන් සහ එහි දේශීය, විදේශිය කාර්යාංශ සමග එක්ව, සීඑන්එන් ඉන්ටර්නැෂනල් නාලිකාව වැඩකටයුතු සිදු කරයි.

වර්ථමානයේදී රටවල් 200 කටත් වඩා වැඩි සංඛ්‍යාවක, මිලියන 200 ක පමණ ගෘහ සහ හෝටල් කාමර ප්‍රේක්ෂක පිරිසක් මෙම නාලිකාව සතු වෙයි.

අතීතය
ටෙඩ් ටර්නර් ගේ අදහසක ප්‍රතිඵලයක් ලෙස, සීඑන්එන් ඉන්ටර්නැෂනල් නාලිකාවේ විකාශන කටයුතු 1985 සැප්තැම්බර් 1 වන දින ඇරඹූ අතර, නාලිකාවේ පලමු විකාශන මැදිරිය වූවේ වර්ථමානයේ සීඑන්එන් හී ටෙක්වුඩ් (Techwood) නමින් හඳුන්වන මැදිරි ගොඩනැගිල්ලයි. අද වන විට එම ගොඩනැගිල්ල, වින්දනාත්මක නාලිකා සඳහා වූ ටර්නර් මැදිරි සංකීර්ණය (Turner Studios complex) ලෙස භාවිතයට ගැනේ . 1990 වර්ෂය වන විට නාලිකාවේ ප්‍රේක්ෂක පිරිස සැලකිය යුතු ලෙස වැඩිවී තුබූ නිසා, නාලිකාව සිය ප්‍රවෘත්ති වැඩසටහන් සංඛ්‍යාව (විශේෂයෙන් ජාත්‍යන්තර ප්‍රජාව වෙනුවෙන්) වැඩිකිරීමට පියවර ගත් අතර, 1994 වර්ෂයේදී, බ්‍රිතාන්‍යයේ BBC World Service Television නාලිකාවේ ප්‍රවෘත්ති සේවය වෙත අභියෝගයක් එල්ල කිරීම අරමුණ පෙරදැරිකොට ගනිමින්, ඔවුහූ අළුතින් ප්‍රවෘත්ති මැදිරියක් සහිත මැදිරි සංකීර්ණයක් ඉදිකරන ලදී. සිය කණ්ඩායමට විදේශිය වාර්ථාකරුවන්ද සම්බන්ධ කර ගනිමින්, දිෙනන් දින ජාත්‍යන්තර මට්ටමේ ඉහල පුවත් සේවයක් දක්වා වර්ධනය වූ සීඑන්එන් ඉන්ටර්නැෂනල් නාලිකාව, 1997 වසරේ ජුලි 4 දිනදී ලිබර්ටි පදක්කම (Liberty Medal) හිමි කර ගන්නා ලදී. සමස්ථ ජාලය වෙනුවෙන් පදක්කම භාරගත් ටෙඩ් ටර්නර් ප්‍රකාශ කොට සිටියේ, "මගේ අදහස නම්, අපි ජනතාවට ලබා දෙන්නේ තතුවිස්තර පමණයි... නිදහස ප්‍රජාතන්ත්‍රවාදය හොඳය, සමාජවාදය ඒකාධිපතිත්වය නරකය, යන්න පෙන්වීමක් අපට නැත."

1995 දී, නාලිකාව තව දුරටත් ජාත්‍යන්තරීකරණය කරණු වස් නාලිකාවේ ලාංඡනයේ වෙනස්කම් කිරීම ඇතුළුව, වෙනස්කම් කිරීම් කිහිපයක් සිදු කරන ලදී.

නැවතත් 2006 වර්ෂයේදී සීඑන්එන් ඉන්ටර්නැෂනල් නාලිකාවේ ලාංඡනයේ වෙනස්කම් සිදු කරන ලදී.

2009 සැප්තැම්බර් 21 දිනදී නැවත වාරයක් , සීඑන්එන් ඉන්ටර්නැෂනල් නාලිකාව සිය ලාංඡනයේ සංශෝධනයක් සිදුකල අතර, "Go Beyond Borders" නැමැති නව හැඳුනුම් වාක්‍යයත් සමග, එතෙක් සිය ප්‍රවෘත්ති විකාශනයන් වූ World News, CNN Today, World News Asia, World News Europe සහ Your World Today යන සියල්ල එක් කොට World Report යන තනි නාමය යටතේ විකාශන සිදු කිරීම අරඹන ලදී.

2009 ජනවාරි 11 වන දිනදී, සීඑන්එන් අබුඩාබි (CNN Abu Dhabi) නමින් නව මැදපෙරදිග මධ්‍යස්ථානයක්, එක්සත් අරාබි එමීර් රාජ්‍යය තුල පිහිටුවන ලදී.

නාලිකාවේ කාර්යාංශ

එක්සත් ජනපදය තුල

ලොව වටා

විවේචන

සීඑන්එන් රූපවාහිනිය සහ සමහර බටහිර මාධ්‍ය චීනයට විරුද්ධව පක්ෂපාතී සහ අසත්‍ය ප්‍රචාර ගෙන යන බවට, චීන වෙබ් අඩවියක් වූ, Anti-cnn.com, අඩවිය, විවිධ සාධක ඉදිරිපත් කරමින් චෝදනා කරයි.

මෑතකදී මියගිය හිටපු හිස්බුල්ලා (Hezbollah) නායකයෙකු පිළිබඳව සිය ට්විටර් ගිණුම හරහා වර්ණනා කිරීම නිසා, 2010 ජුලි 7 වන දිනදී, වසර 20 ක පලපුරුද්දක් සහිත සීඑන්එන් මාධ්‍යවේදිනියක සහ මැද පෙරදිග ජේ‍යෂ්ඨ සංස්කාරකවරියක වූ Octavia Nasrව, රැකියාවෙන් නෙරපා දැමීමට සීඑන්එන් බලදාරීන් කටයුතු කරන ලදී.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි

Schedules
ගණේමුල්ල

ගණේමුල්ල ගම්පහ දිස්ත්‍රික්කයේ පිහිටි, මධ්‍යම ප්‍රමාණයක විශාලත්වයෙන් යුතු නගරයකි. ගණේමුල්ල නගරයේ ආසන්නතම නගරය ගම්පහ වන අතර, එය කිලෝ මීටර 5 ක් පමණ දුරින් පිහිටයි. ගණේමුල්ල වට කරමින් පවතින අවට නගර වන්නේ කඩවත, ගම්පහ, ජා ඇල සහ කඳාන වේ. නගරයේ වෙසෙන බහුතරයක් සිංහල බෞද්ධාගමිකයන් වන අතර, සුළු ප්‍රමාණයක කතෝලික ප්‍රජාවක්ද මෙහි වාසය කරන කරයි.

ශ්‍රී ලංකා හමුදා කමාන්ඩෝ රෙජිමේන්තුව පිහිටුවා තිබෙන්නේද ගණේමුල්ල තුලයි.

ගණේමුල්ල එකමුතුව සමාජ සත්කාර පදනම පිහිටා තිබෙන්නේද ගණේමුල්ලේ වන අතර එය ගණේමුල්ල ප්‍රදේශයේ වෙසෙන ප්‍රදේශවාසීන් හා ප්‍රදේශය වෙනුවෙන් මහත් වූ සේවාවන් රැසක් සිදුකරන ස්වෙච්ඡා සාමාජ සේවා සංවිධානයකි.

පුරාවස්තු
මෑතකදී ගණේමුල්ල දුම්රිය ස්ථානය අසල ප්‍රදේශයකින් පැරණි පුරාවිද්‍යාත්මක වටිනාකමක් සහිත ජලය බැසයන අගල් පද්ධතියක් සොයාගැණුනු අතර, එය 18වන සියවසේදී පමණ ඉදිකරන ලද්දක් බව විශ්වාස කෙරෙයි. කෙසේ නමුදු ක්‍රමවත් පරික්ෂාවක් සහ සංරක්ෂණයක් සිදු නොවීම නිසා වර්ථමානයේ එය අබලන් තත්වයක පවතියි.

ගමනාගමනය
කොළඹ-පොල්ගහවෙල ප්‍රධාන දුම්රිය මාර්ගයේ, කොළඹ-කොටුව දුම්රිය ස්ථානයේ සිට 13 වැනියට පිහිටුවා තිබෙන්නේ ගණේමුල්ල දුම්රිය ස්ථානයයි.

223, කඩවත සහ ගණේමුල්ල ප්‍රධාන බස් මාර්ගය වන අතර, 218 කඩවත සහ ගණේමුල්ල අතර පවතින දෙවන බස් මාර්ගය වෙයි.
266 සහ 278 බස් මාර්ග ද්විත්වයම ගණේමුල්ල සහ ජා ඇල අතර දිවෙයි.
276 ගම්පහ-කඳාන බස් මාර්ගය සහ 979 ගම්පහ-රාගම බස් මාර්ගය දිවෙන්නේ ගණේමුල්ල නගරය හරහායි.

මූලාශ්‍ර

භාහිර සබැදි
 MSN Map - elevation = 16m

ගම්පහ දිස්ත්‍රික්කය
ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ
ශ්‍රී ලංකාවේ නගර සහ ගම්මාන